תמונה משפחתית עם ראש הממשלה
נדמה שהוא עשוי משעם ; לפעמים אינך מבדיל ; האם או אל או צל או רוח רפאים של איש רגיל ; כשהוא צוחק אתה מזיע ; מעל דפי החינמון ; עינו שלוחה תמיד מעבר לכתפו של ההמון ; אבל הוא ראש הממשלה שלך ; ואתה יודע מה אומרים ; עדיף ללכת עם הרוב ; כשהתעקשת, זה נגמר לא טוב, ; חבר ; ראש ממשלה לא בוחרים ; הגבירה עוד מתביישת ; במה שנשבעה שלא אשמה ; שני ילדיו סתומי ארשת ; וגם מהם אתה תשמע ; הנה הוא כבר על הבימה ; היום נוטה להעריב ; הוא מתחמם, היא מתאפקת כשמתכוננת לתקריב ; אבל היא ראש הממשלה שלך ; ואתה יודע איך אומרים ; עדיף לא להפר סדרים ולהזיז הרים ; רק כדי להיזכר ; ראש ממשלה לא בוחרים ; אתה חומק מן האישה ; מתגלה בבלרוס ; והוא כבר שם, מגיח מן האפלולית של כל ערוץ ; הוא מדבר איתם עליך ; עיניו קטנות ורועשות ; כן, גם בגיהנום הוא יעשה לך בושות ; אבל הוא ראש הממשלה שלך ; לא משנה מה הם אומרים ; כי בחדרי החדרים של השנאה שלך אל מי אתה חוזר? ; ראש ממשלה לא בוחרים ; אתה תראה לי דמוקרטיה ; ואני אראה לך ; איך בחמש דקות הפכת לגולה בארצך ; זוכרת איך שהתחבקנו תחת רקיע אדמדם? ; כשהאוויר נשטף בפחד והמדרגות בדם ; את בכית, זה ראש הממשלה שלי ; אבל היינו צעירים ; וזה מזמן כבר לא כואב לי ; ולרוב אני לא חושב על זה יותר ; ראש ממשלה לא בוחרים; 